Hugo Chávez

Hugo Chávez Frías, naixiu de Sabaneta (Barinas) o 28 de chulio de 1954 y muerto en Caracas o 5 de marzo de 2013, estió un militar y politico venezolano, qui estió president de Venezuela dende o 2 de febrero de 1999 dica la suya muerte o 5 de marzo de 2013. Muere el presidente de Venezuela, Hugo Chávez, en o diario Heraldo de Aragón.

Estió tamién líder d'o Movimiento V República dende la suya fundación en 1997 dica 2007, cuan se fusionó de conchunta con atros partius pa crear lo Partido Socialista Unido de Venezuela (PSUV), que dirichió dica 2012.

En chulio de 2012 anunció que s'heba recuperau d'a malautía de cáncer que l'heba estau diagnosticada. Chávez asegura estar de raso recuperau d’o cancer y para as eleccions, en o diario Arredol. O 7 d'octubre de 2012 ganó as eleccions presidencials de 2012, redotando a o candidato d'a oposición, Henrique Capriles, con un 54,4% d'os votos frent a un 44%. Hugo Chávez gana por 10 puntos d’esferencia, en o diario Arredol.

 Primers anyos 
Yera fillo de Hugo de los Reyes Chávez y Elena Frías, los dos mayestros d'escuela en a ciudat de Sabaneta en o Estau Barinas. Se casó dos vegadas y estió pai de cuatre fillos. Realizó estudios profesionals en l'Academia Militar de Venezuela y de ciencias politicas en a Universidat Nacional Experimental Simón Rodríguez (UNESR). Fue condecorau en cuantas ocasions y teneba o grau militar de tenient coronel.

En 1982, fundó clandestinament con atros militars o Movimiento Bolivariano Revolucionario-200 (MBR-200), d'ezquierdas y nacionalista. Postulau como candidato, y con o refirme de cuantos partius politicos d'ezquierdas, ganó as eleccions d'o 6 d'aviento de 1998 y se convirtió en o 53° president d'a Republica.

Carrera militar
 O Caracazo 
En zaguerías d'os anyos 1980, o president venezolano Carlos Andrés Pérez aplica un plan de choque neoliberal baixo os dictaus d'o Fundo Monetario Internacional (FMI).

O 27 de febrero de 1989 as clases populars de Caracas se mobilizan masivament contra ista mida en un movimiento dito Caracazo y como respuesta, Carlos Andrés Pérez ordena a l'exercito reprimir as manifestacions populars, causando entre 500 y 5000 muertos, seguntes as fuents.

Ista orden de disparar contra a población civil prevoca un gran refuese aintro d'as mesmas fuerzas armadas, y son cuantos os militars que buscan destins a on no sían obligatos a cumplir-la, entre els Hugo Chávez.

 A insurrección de 4 de febrero de 1992 
O 4 de febrero de 1992 un grupo de militars dirichius por Chávez protagonizan un golpe d'estau contra o gubierno de Carlos Andrés Pérez. O golpe fracasa, y Chávez, dimpués d'exponer breument a enchaquia d'a suya insurrección y d'asumir a responsabilidat d'os feitos, anuncia a suya rendición en un discurso televisau, "ta mirar d'evitar o derrame de sangre innecesario" seguntes as suyas parolas. O intento golpista, sin de precedents dende que o 23 de chinero de 1958 un movimento civico-militar hese derrocau a dictadura de Marcos Pérez Jiménez, encara que ista vegada yera dirichiu contra un rechimen constitucional, fue aculliu con goyo por una parti considerable d'a población. Chávez fue engarcholau ascape en a garchola de Yare, pendient de chuicio.

O 27 de novembre d'o mesmo anyo un atra colla de militars descontentos protagoniza un nuevo intento de golpe d'estau que tamién fracasa, atamas d'as grans protestas en a carrera. Report from Venezuela: beating back neoliberalism. Commonweal. 23/10/1998 Entre as suyas reivindicacions bi heba a liberación de Chávez. Manimenos, pocos meses dimpués o parlamento destituye a o president Carlos Andrés Pérez por malversación de fundos.

 O gubierno de Rafael Caldera 
En 1994, o nuevo president Rafael Caldera cumple a suya promesa electoral y alcuerda o sobreseimiento d'o proceso uberto contra Chávez. Ya en libertat Chávez funda a organización politica Movimiento Cinquena Republica (MVR por as suyas siglas en castellano) y prencipia a recorrer o país explicando a suya propuesta de convocatoria d'una Asemblea Nacional Constituyent ta rechenerar o país y espardir un ideario nacionalista basau en o pensamiento d'o líder d'a independencia Simón Bolívar asinas como cuantas propuestas progresistas.

 Bibliografía 


 Referencias 

 Vinclos externos 

Categoría:Militars de Venezuela
Categoría:Naixius de Barinas
Categoría:Muertos en Caracas
Categoría:Presidents de Venezuela
Categoría:1954 (naixencias)
Categoría:2013 (muertes)